Rating “River Where The Moon Rises” Sedikit Meningkat
Drama River Where the Moon Rises kembali mencatatkan rating atas 8 peratus. Menurut Nielsen Korea (via Soompi), episod terbaru drama KBS 2TV itu telah merekodkan purata rating sebanyak 6.7 dan 8.4 peratus, peningkatan berbanding episod minggu lalu yang mencatatkan rating 6.0 dan 7.8 peratus. Buat pertama kali dalam tempoh dua minggu, drama ini berjaya melepasi angka 8.0 peratus dalam penilaian penonton. Sementara itu, drama tvN Navillera telah memperoleh skor purata sebanyak 2.8 peratus dan kemuncaknya sebanyak 3.3 peratus, penilaian yang sama dengan episod minggu lalu.  Navillera adalah drama mengenai Duk Chool (Park In Hwan) yang belajar balet pada usia 70 dan ballerino muda bernama Chae Rok (Song Kang) yang kehilangan impiannya pada usia 23 tahun. Drama Navillera boleh ditonton diplatform penstriman Netflix.